**K I V O N A T**

###### Tótkomlós Város Önkormányzat Képviselő-testületének

**2013. március 27-ei**

soros, nyilvános ülésén készült jegyzőkönyvéből

*A képviselő-testület 7 igen szavazattal, ellenszavazat és tartózkodás nélkül hozta meg az alábbi határozatot:*

***39/2013. (III. 27.) kt. határozat:***

***Tájékoztató a két ülés közötti fontosabb eseményekről***

Tótkomlós Város Önkormányzat Képviselő-testülete a polgármester tájékoztatóját a két ülés közötti fontosabb eseményekről elfogadja.

Felelős: dr. Garay Rita polgármester

Határidő: azonnal

*A képviselő-testület 7 igen szavazattal, ellenszavazat és tartózkodás nélkül hozta meg az alábbi határozatot:*

***40/2013. (III. 27.) kt. határozat:***

***Beszámoló a lejárt határidejű képviselő-testületi határozatok végrehajtásáról***

Tótkomlós Város Önkormányzat Képviselő-testülete a lejárt határidejű képviselő-testületi határozatok végrehajtásáról szóló beszámolót elfogadja.

Felelős: dr. Garay Rita polgármester

Határidő: azonnal

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***41/2013. (III. 27.) kt. határozat:***

***Tótkomlós Város Önkormányzatának 2013. évi összesített***

***közbeszerzési terve***

Tótkomlós Város Önkormányzat Képviselő-testülete Tótkomlós Város Önkormányzatának 2013. évi összesített közbeszerzési tervét az alábbiak szerint fogadja el:

**„TÓTKOMLÓS VÁROS**

**ÖNKORMÁNYZATÁNAK**

**2013.**

**ÉVI ÖSSZESÍTETT KÖZBESZERZÉSI TERV**

(Elfogadta a Képviselő-testület a 41/2013. (III. 27.) kt. határozatával)

**Tótkomlós, 2013. március**

**TÓTKOMLÓS VÁROS**

**ÖNKORMÁNYZATÁNAK**

**2013. ÉVI ÖSSZESÍTETT KÖZBESZERZÉSI TERVE**

***(Az Önkormányzat 2013. évi költségvetéséről szóló 2/2013. (II. 14.)***

***Önkormányzati rendelet alapján)***

**TARTALOM:**

I. KÖZBESZERZÉSI TERV ELKÉSZÍTÉSE ÉS MÓDOSÍTÁSA

II. A KÖZBESZERZÉSI TERV MEGŐRZÉSE ÉS MEGKÜLDÉSE

III. KÖZBESZERZÉSI TANÁCSADÓ ALKALMAZÁSA

IV. A KÖZBESZERZÉS TÁRGYA

**MELLÉKLETEK:**

1. ***számú melléklet:*** (2013. évi tervezett beruházások, beszerzések, szolgáltatások, megrendelések részletes adatai)
2. ***számú melléklet:*** *közbeszerzési értékhatárok*

**i. Közbeszerzési terv elkészítése és módosítása**

A közbeszerzésekről szóló 2011. évi CVIII. törvény (a továbbiakban: Kbt.) 33. § (1) bekezdése alapján a helyi önkormányzatok a költségvetési év elején, legkésőbb március 31. napjáig éves összesített közbeszerzési tervet kötelesek készíteni az adott évre tervezett közbeszerzéseikről.

A **közbeszerzési terv nyilvános**. A terv elkészítése előtt az ajánlatkérő indíthat közbeszerzési eljárást, de ezt a tervben szintén megfelelően szerepeltetni kell.

A közbeszerzési terv készítésére vonatkozó kötelezettség előírásának célja az, hogy az ajánlatkérő szervezeteket rászorítsa arra, minél hamarabb vegyék számba az adott évre tervezett közbeszerzéseiket, megelőzve ezzel a közbeszerzések részekre bontása tilalmának megsértését, vagy a késedelmes, illetve nem megfelelő eljárásindítást.

A közbeszerzési terv a közbeszerzések ellenőrzése szempontjából is jelentőséggel bír, mivel összevethető az éves statisztikai összegzéssel. Az ajánlatkérők ugyanis éves statisztikai összegezést kötelesek készíteni az éves beszerzéseikről, amelyet a Közbeszerzések Tanácsa részére kell megküldeniük a következő év május 31-éig. A Közbeszerzések Tanácsa pedig köteles a hazai összesített közbeszerzési statisztikát az Európai Bizottság részére továbbítani.

A közbeszerzési tervben nem szereplő közbeszerzésekre vagy a közbeszerzési tervben foglaltakhoz képest módosított közbeszerzésekre vonatkozó eljárást is le lehet folytatni, ha előre nem látható okból előállt közbeszerzési igény vagy egyéb változás merült fel. Ilyenkor a tervet módosítani kell az ilyen igény vagy egyéb változás felmerülésekor, megadva annak indoklását is.

A közbeszerzési terv módosításáért, aktualizálásáért ***Dr. Kruzslicz-Bodnár Gréta aljegyző felel***.

A Tótkomlós Város Önkormányzata 2013. évi tervezett közbeszerzéseit összesítve az ***1. számú melléklet*** tartalmazza.

**ii. A közbeszerzési terv megőrzése és megküldése**

Az elkészült közbeszerzési tervet az érintett évet követő ***5*** évigmeg kell őrizni.

A közbeszerzési terv megőrzéséért, és az abba történő betekintés lehetővé tételéért ***Dr. Kruzslicz-Bodnár Gréta aljegyző a felelős***.

A közbeszerzési tervbe való betekintést munkaidőben a ***Tótkomlósi Polgármesteri Hivatal titkárságán*** kell biztosítani.

A közbeszerzési terv megküldése a Közbeszerzések Tanácsa vagy az illetékes ellenőrző szerveknek kifejezetten erre vonatkozó kérése esetén kötelező.

Amennyiben a közbeszerzési terv módosul, úgy a módosított közbeszerzési tervet is meg kell küldeni.

**III. KÖZBESZERZÉSI TANÁCSADÓ ALKALMAZÁSA**

A közbeszerzési eljárás előkészítése, a felhívás és a dokumentáció elkészítése, az ajánlatok értékelése során és az eljárás más szakaszában az ajánlatkérő nevében eljáró, illetőleg az eljárásba bevont személyeknek, illetőleg szervezeteknek megfelelő – a közbeszerzés tárgya szerinti, közbeszerzési és pénzügyi – szakértelemmel kell rendelkezniük.

A közösségi értékhatárt elérő vagy meghaladó értékű közbeszerzési eljárás lefolytatása esetén a nemzeti értékhatárt elérő vagy meghaladó értékű közbeszerzési eljárás esetében a közbeszerzési eljárásba az ajánlatkérő a Közbeszerzések Tanácsa által vezetett névjegyzékben szereplő, hivatalos közbeszerzési tanácsadót von be.

Az Európai Unióból származó forrásból támogatott közbeszerzések esetében az ajánlatkérő a közbeszerzési eljárásba független hivatalos közbeszerzési tanácsadót alkalmaz, egyéb esetekben az ajánlatkérővel munkavégzésre irányuló jogviszonyban álló hivatalos közbeszerzési tanácsadó is bevonható.

Hivatalos közbeszerzési tanácsadó az, aki szerepel a Közbeszerzések Tanácsa által vezetett hivatalos közbeszerzési tanácsadói névjegyzékben. (elérhető: www.kozbeszerzes.hu)

**IV. A KÖZBESZERZÉS TÁRGYA**

A közbeszerzés tárgya lehet a Kbt. szerint:

1. árubeszerzés,
2. szolgáltatás megrendelése,
3. szolgáltatási koncesszió,
4. építési beruházás,
5. építési koncesszió.

Amennyiben a kötendő szerződés több különböző típusú, egymással szükségszerűen összefüggő tárgyat tartalmaz, akkor a szerződést a meghatározó értékű tárgy szerint kell minősíteni.

**IV.1. Árubeszerzés**

Az olyan visszterhes szerződés, amelynek tárgya forgalomképes és birtokba vehető ingó dolog tulajdonjogának vagy használatára, illetőleg hasznosítására vonatkozó jognak – vételi joggal vagy anélkül történő – megszerzése az ajánlatkérő részéről.

Az árubeszerzés magában foglalja a beállítást és üzembe helyezést is.

**IV.2. Szolgáltatás megrendelése**

Az szolgáltatás megrendelése – árubeszerzésnek és építési beruházásnak nem minősülő – olyan visszterhes szerződés, amelynek tárgya különösen valamely tevékenység megrendelése az ajánlatkérő részéről.

**IV.3. Szolgáltatási koncesszió**

A szolgáltatási koncesszió olyan szolgáltatásmegrendelés, amely alapján az ajánlatkérő a szolgáltatás nyújtásának jogát (hasznosítási jog) meghatározott időre átengedi, és ellenszolgáltatása a hasznosítási jog vagy e jog átengedése pénzbeli ellenszolgáltatással együtt, ahol a hasznosításhoz kapcsolódó kockázatokat teljes egészében vagy legalább jelentős részben a nyertes ajánlattevő viseli.

**IV.4. Építési beruházás**

Az olyan visszterhes szerződés, amelynek tárgya a következő valamelyik munka megrendelése (és átvétele) az ajánlatkérő részéről:

* A Kbt. 1. számú mellékletében felsorolt tevékenységek egyikéhez kapcsolódó munka kivitelezése vagy kivitelezése/kiviteleztetése és külön jogszabályban meghatározott tervezése együtt;
* Építmény kivitelezése vagy kivitelezése és külön jogszabályban meghatározott tervezése együtt;
* Az ajánlatkérő által meghatározott követelményeknek megfelelő építmény bármilyen eszközzel, illetőleg módon történő kivitelezése.

**IV.5. Építési koncesszió**

Az olyan építési beruházás, amely alapján az ajánlatkérő ellenszolgáltatása az építmény hasznosítási jogának meghatározott időre történő átengedése vagy e jog átengedése pénzbeli ellenszolgáltatással együtt, ahol a hasznosításhoz kapcsolódó kockázatokat teljes egészében vagy legalább jelentős részben a nyertes ajánlattevő viseli.

Tótkomlós Város Önkormányzata, mint ajánlatkérő által indított közbeszerzések esetén elsődlegesen a Kbt. előírásait kell alkalmazni, másodsorban a Kbt-ben nem szabályozott kérdések esetén illetve az abban kapott felhatalmazás alapján Tótkomlós Város Önkormányzat Közbeszerzési és Beszerzési Szabályzatában foglaltak az irányadóak.

Tótkomlós Város Önkormányzat Közbeszerzési és Beszerzési Szabályzatát a Képviselő-testület a 46/2012. (II. 29.) kt. határozatában fogadta el.

Tótkomlós, 2013. március ……..

**…………………………………….. …………………………………**

**polgármester jegyző”**

Felelős: dr. Garay Rita polgármester

Határidő: a terv közzétételére 2013. március 31.

*1. számú melléklet*

**

*2. számú melléklet*

**Közbeszerzési értékhatárok**

*2013. január 1-jétől 2013. december 31-éig*

**A Közbeszerzésekről szóló 2011. évi CVIII. törvény (a továbbiakban: Kbt.) 6. § (1) bekezdés *b)* pontja szerinti ajánlatkérők:** az állam, a helyi önkormányzat és minden költségvetési szerv, a közalapítvány, a helyi és országos nemzetiségi önkormányzat, a helyi önkormányzatok társulása, a helyi önkormányzat által a helyben központosított közbeszerzés keretében, valamint több helyi önkormányzat, illetve a közös hivatalhoz tartozó települések központosított közbeszerzési rendszere keretében ajánlatkérésre kizárólagosan feljogosított szervezet, a területfejlesztési önkormányzati társulás, a térségi fejlesztési tanács.

**A közbeszerzés tárgya lehet a Kbt. szerint:**

1. árubeszerzés,
2. szolgáltatás megrendelése,
3. szolgáltatási koncesszió,
4. építési beruházás,
5. építési koncesszió.

A Kbt. 10. § (4) bekezdése előírja a Közbeszerzési Hatóság számára, hogy az egyes beszerzési tárgyakra vonatkozó uniós, valamint nemzeti értékhatárokat tegye közzé a Közbeszerzési Értesítőben minden év elején.

A Közbeszerzési Hatóság ezen tájékoztatási kötelezettségének eleget téve az alábbiakban tájékoztatatást adta a 2013. évre irányadó közbeszerzési értékhatárokról.

**Közbeszerzési értékhatárok:**

A 2013.január 1-jétől 2013. december 31-éig a közösségi eljárásrendben irányadó közbeszerzési értékhatárok a Magyar Köztársaság 2013. évi költségvetéséről szóló 2012. évi törvény határozza meg.

1.) A **klasszikus ajánlatkérők** a Kbt. 10. § (1) bekezdés a) pontja szerinti, az **árubeszerzésre vonatkozó uniós közbeszerzési értékhatár**:

* A Kbt. 6. § (1) bekezdés a) pontjában meghatározott ajánlatkérők esetében, valamint ezen ajánlatkérők esetében a védelem terén beszerzendő árukra akkor, ha a védelem terén a beszerzendő áru a Kbt. 2. mellékletében szerepel:  
  130 000 euró, azaz **35 464 000 forint**,
* A Kbt. 6. § (1) bekezdése szerinti egyéb ajánlatkérő esetében, valamint a 6. § (1) bekezdés a) pontjában meghatározott ajánlatkérők esetében, ha a védelem terén a beszerzendő áru a 2. mellékletben nem szerepel:  
  200 000 euró, azaz **54 560 000 forint**,

 2.) A **klasszikus ajánlatkérők** a Kbt. 10. § (1) bekezdés a) pontjában meghatározott, az **építési beruházásra vonatkozó uniós közbeszerzési értékhatár**:  
5 000 000 euró, azaz **1 364 000 000 forint**,

3.) A **klasszikus ajánlatkérők** a Kbt. 10. § (1) bekezdés a) pontja szerinti, az **építési koncesszióra vonatkozó uniós közbeszerzési értékhatár**:  
5 000 000 euró, azaz **1 364 000 000 forint**,

4.) A **klasszikus ajánlatkérők** a Kbt. 10. § (1) bekezdés a) pontjában meghatározott, a **szolgáltatás megrendelésére vonatkozó uniós közbeszerzési értékhatár**:

* A Kbt. 6. § (1) bekezdés a) pontjában meghatározott ajánlatkérők esetében, ha a szolgáltatás a Kbt. 3. mellékletében szerepel, kivéve a 8. csoportba tartozó kutatási és fejlesztési szolgáltatásokat és az 5. csoportba tartozó 7524, 7525, 7526 számú távközlési szolgáltatásokat:  
  130 000 euró, azaz **35 464 000 forint**,
* A Kbt. 6. § (1) bekezdésében meghatározott egyéb ajánlatkérő esetében, ha a szolgáltatás a Kbt. 3. mellékletében szerepel, kivéve a 8. csoportba tartozó kutatási és fejlesztési szolgáltatásokat és az 5. csoportba tartozó 7524, 7525, 7526 számú távközlési szolgáltatásokat:  
  200 000 euró, azaz **54 560 000 forint**,
* A Kbt. 3. mellékletében a 8. csoportba tartozó kutatási és fejlesztési szolgáltatások és az 5. csoportba tartozó 7524, 7525, 7526 számú távközlési szolgáltatások, valamint a Kbt. 4. melléklete szerinti szolgáltatások esetében:  
  200 000 euró, azaz **54 560 000 forint**,

 5.) A **klasszikus ajánlatkérők** a Kbt. 10. § (1) bekezdés a) pontjában meghatározott, a **tervpályázati eljárás lefolytatására vonatkozó uniós közbeszerzési értékhatár**:

* a (4) bekezdés a)-c) pontjában meghatározott értékhatárok, ha a tervpályázati eljárás eredményeként szolgáltatás megrendelésére kerül sor,
* a (4) bekezdés a)-c) pontjában meghatározott értékhatárok minden olyan tervpályázati eljárás esetében, amelynek pályázati díja és a pályázóknak fizetendő díjak együttes teljes összege eléri vagy meghaladja ezeket az értékhatárokat.

 6.) A Kbt. XIV. fejezete alkalmazásakor a **közszolgáltatói szerződések** [Kbt. 114. § (2) bekezdése] esetén irányadó, a Kbt. 10. § 1) bekezdésének a) pontjában meghatározott **uniós közbeszerzési értékhatár**:

* árubeszerzésre, valamint a szolgáltatás megrendelésére  
  400 000 euró, azaz **109 120 000 forint**,
* építési beruházásra  
  5 000 000 euró, azaz **1 364 000 000 forint**,

7.) A Kbt. XIV. fejezete alkalmazásakor a **közszolgáltatói szerződések** [Kbt. 114. § 2) bekezdése] esetén irányadó, a Kbt. 10. § (1) bekezdés a) pontja szerinti, a **tervpályázati eljárás lefolytatására vonatkozó uniós közbeszerzési értékhatár**:

* 400 000 euró, ha a tervpályázati eljárás eredményeként szolgáltatás megrendelésére kerül sor, azaz **109 120 000 forint**,
* 400 000 euró, ha a tervpályázati eljárás pályázati díja és a pályázóknak fizetendő íjak együttes teljes összege eléri vagy meghaladja ezt az értékhatárt, azaz **109 120 000 forint**,

Az uniós értékhatárok forintban meghatározott összegeként az Európai Unió Hivatalos Lapjában így közzétett – az Európai Bizottság által kétévente felülvizsgált – összeget kell figyelembe venni.

 A **nemzeti eljárásrendben** a Magyar Köztársaság 2013. évi költségvetéséről szóló 2012. évi törvény határozza meg,  **2013. január 1-jétől 2013. december 31-éig** irányadó értékhatárok:

A **klasszikus ajánlatkérők** a közbeszerzésekről szóló 2011. évi CVIII. törvény 10. § (1) bekezdés b) pontja szerinti nemzeti közbeszerzési értékhatár:

* **árubeszerzés** esetében: **8 millió forint**;
* **építési beruházás** esetében: **15 millió forint**;
* **építési koncesszió** esetében: **100 millió forint**;
* **szolgáltatás megrendelése** esetében: **8 millió forint**;
* **szolgáltatási koncesszió** esetében: **25 millió forint**.

A Kbt. szerinti **közszolgáltatói szerződésekre** [Kbt. 14. § (2) bekezdése] vonatkozó nemzeti közbeszerzési értékhatár:

* **árubeszerzés** esetében: **50 millió forint**;
* **építési beruházás** esetében: **100 millió forint**;
* **szolgáltatás megrendelése** esetében: **50 millió forint**.

 A Kbt. 122. § (8) bekezdése értelmében az ajánlatkérő a Kbt. 122. § (7) bekezdése szerinti esetekben hirdetmény közzététele nélküli tárgyalásos eljárást folytathat le a következő értékhatárok figyelembevételével:

* **árubeszerzés** esetében: **25 millió forintot;**
* **építési beruházás** esetében: **150 millió forintot;**
* **szolgáltatás** megrendelése esetében: **25 millió forintot.**

u a 2. mellékletben nem szerepel: **200 000 euró, azaz 54 560 000 forint**.

Építési beruházás esetén:

- **5 000 000 euró, azaz 1 364 000 000 forint**.

Építési koncesszió esetén:

- **5 000 000 euró, azaz 1 364 000 000 forint**.

Szolgáltatás megrendelése esetén; illetve ha a tervpályázati eljárás eredményként szolgáltatás megrendelésére kerül sor; továbbá a tervpályázati eljárás pályázati díja és a pályázóknak fizetendő díjak együttes teljes összege esetén:

- a Kbt. 6. § (1) bekezdés a) pontjában meghatározott ajánlatkérők esetében, ha a szolgáltatás a Kbt. 3. mellékletében szerepel, kivéve a 8. csoportba tartozó kutatási és fejlesztési szolgáltatásokat és az 5. csoportba tartozó 7524, 7525, 7526 számú távközlési szolgáltatásokat: **130 000 euró, azaz 35 464 000** **forint**

- a Kbt. 6. § (1) bekezdésében meghatározott egyéb ajánlatkérő esetében, ha a szolgáltatás a Kbt. 3. mellékletében szerepel, kivéve a 8. csoportba tartozó kutatási és fejlesztési szolgáltatásokat és az 5. csoportba tartozó 7524, 7525, 7526 számú távközlési szolgáltatásokat: **200 000 euró, azaz 54 560 000** **forint;**

- a Kbt. 3. mellékletében a 8. csoportba tartozó kutatási és fejlesztési szolgáltatások és az 5. csoportba tartozó 7524, 7525, 7526 számú távközlési szolgáltatások, valamint a Kbt. 4. melléklete szerinti szolgáltatások esetében: **200 000 euró, azaz 54 560 000 forint;**

2. A Kbt. II. részének a Kbt. XIV. fejezetével történő együttes alkalmazásakor:

Árubeszerzés esetén: **400 000 euró, azaz 109 120 000 forint**.

Építési beruházás esetén: **5 000 000 euró, azaz 1 364 000 000 forint**.

Szolgáltatás megrendelése esetén; illetve ha a tervpályázati eljárás eredményként szolgáltatás megrendelésére kerül sor; továbbá a tervpályázati eljárás pályázati díja és a pályázóknak fizetendő díjak együttes teljes összege esetén: **400 000 euró, azaz 109 120 000 forint**.

**II. A nemzeti közbeszerzési értékhatárok**

A Kbt. 10. § (3) bekezdése szerint a nemzeti közbeszerzési értékhatárokat is a költségvetési törvényben kell meghatározni évente. Ennek megfelelően a Költségvetési törvény a 70. §-ában a következőképpen rögzíti 2012. január 1. és 2012. december 31. közötti időszakban irányadó, általános forgalmi adó nélkül számított nemzeti közbeszerzési értékhatárokat, melyek **a 2011. évi nemzeti közbeszerzési értékhatárokhoz képest** **változatlanok maradtak.**

1. A Kbt. III. részének – a Kbt. XIV. fejezetének kivételével történő – alkalmazásakor:

Árubeszerzés esetén: 8 millió forint,

Építési beruházás esetén: 15 millió forint,

Építési koncesszió esetén: 100 millió forint,

Szolgáltatás megrendelése esetén: 8 millió forint,

Szolgáltatási koncesszió esetén: 25 millió forint.

2. A Kbt. III. részének a Kbt. XIV. fejezetével történő együttes alkalmazásakor:

Árubeszerzés esetén: 50 millió forint,

Építési beruházás esetén: 100 millió forint,

Szolgáltatás megrendelése esetén: 50 millió forint.

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***42/2013. (III. 27.) kt. határozat:***

***A Tótkomlós Város Önkormányzat Képviselő-testületének és szerveinek Szervezeti és Működési Szabályzata tervezetére tett módosító indítvány***

***I.***

Tótkomlós Város Önkormányzat Képviselő-testülete a Tótkomlós Város Önkormányzat Képviselő-testülete és szervei Szervezeti és Működési Szabályzata tervezetének 3. melléklete 3) pontját a következő rendelkezéssel egészíti ki:

*„meghatározza a Tótkomlós Város Önkormányzati Óvodában indítható csoportok számát”.*

Felelős: dr. Garay Rita polgármester

Határidő: azonnal

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***43/2013. (III. 27.) kt. határozat:***

***A Tótkomlós Város Önkormányzat Képviselő-testületének és szerveinek Szervezeti és Működési Szabályzata tervezetére tett módosító indítvány***

***II.***

Tótkomlós Város Önkormányzat Képviselő-testülete a Tótkomlós Város Önkormányzat Képviselő-testülete és szervei Szervezeti és Működési Szabályzata tervezetének 3. melléklete 3) pontját a következő rendelkezéssel egészíti ki:

*„jóváhagyja a J. G. Tajovsky Művelődési Központ és Városi Könyvtár könyvtári leltározási ütemtervét”.*

Felelős: dr. Garay Rita polgármester

Határidő: azonnal

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***44/2013. (III. 27.) kt. határozat:***

***Módosító indítvány Tótkomlós közterületei elnevezése eredetére tett javaslatra***

Tótkomlós Város Önkormányzat Képviselő-testülete elfogadja az Oktatási és Kulturális Bizottság által tett módosító indítványt, ennek megfelelően a képviselő-testület

* a Gaál Mózes utca közterület elnevezésének eredetét az alábbiak szerint határozza meg:

*„Gaál Mózes (Barót, Háromszék megye, 1863. augusztus 2. – Budapest, 1936. július 12.) főgimnáziumi tanár, tankerületi főigazgató, ifjúsági író, Gaál Mózes ifjúsági író, műfordító, dramaturg édesapja”,*

* a Zrínyi Miklós utca közterület elnevezésének eredetét az alábbiak szerint határozza meg:

*„Zrínyi IV. Miklós gróf (1508 körül – 1566. szeptember 8.) a szigetvári hős, a költő és hadvezér Zrínyi Miklós (Zrínyi VII. Miklós) dédapja”.*

Felelős: dr. Garay Rita polgármester

Határidő: azonnal

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***45/2013. (III. 27.) kt. határozat:***

***Tótkomlós közterületei elnevezésének eredetét tartalmazó***

***nyilvántartás elfogadása***

Tótkomlós Város Önkormányzat Képviselő-testülete Tótkomlós közterületei elnevezésének eredetét a határozat melléklete szerinti tartalommal és formában elfogadja.

A közterületek elnevezése eredetét tartalmazó táblázat a közterületek elnevezéséről, valamint az ingatlanok házszámozásáról szóló 15/2008. (VII. 2.) rendelet 2. számú függeléke.

Felelős: dr. Garay Rita, polgármester

Kvasznovszkyné Szilasi-Horváth Krisztina, jegyző

Határidő: azonnal

Melléklet a 45/2013. (III. 27.) kt. határozathoz

**Tótkomlós város közterületei neveinek eredete**

|  |  |
| --- | --- |
| **közterület elnevezése** | **a közterületnév eredete** |
| Áchim András utca | **Áchim L. András** (teljes nevén *Áchim Liker András*, Békéscsaba, 1871. március 15. – Békéscsaba, 1911. május 15.) gazdálkodó, szocialista parasztpolitikus, szerkesztő. |
| Dr. Adamkovics Ágost tér | **Adamkovics Ágost** (Nagylak 1898. – Tótkomlós 1968.) ügyvéd, közéleti személyiség, költő. Közéleti tevékenysége a politikai8, a kulturális és az egyházi életre terjedt ki. |
| Ady Endre utca | Diósadi **Ady Endre**, teljes nevén: *Ady András Endre* (Érmindszent, 1877. november 22. – Budapest, Terézváros, 1919. január 27.) a huszadik század egyik legjelentősebb magyar költője. A magyar politikai újságírás egyik legnagyobb alakja. |
| Álmos utca | **Álmos vezér** (? – 895 k.) a honfoglalás előtti magyarok egyik vezetője volt, Árpád fejedelem apja. A hét honfoglaló vezér egyike. A krónikás hagyomány egy része szerint apja *Előd*, más része szerint *Ügyek* volt. |
| Aradi út | A történelmi Magyarország egyik jelentős magyar városa után elnevezve. |
| Arany János utca | **Arany János** (Nagyszalonta, 1817. március 2. – Budapest, 1882. október 22.) magyar költő, a Kisfaludy Társaság igazgatója, a Magyar Tudományos Akadémia tagja és főtitkára. |
| Árpád utca | **Árpád nagyfejedelem** (845 k. – 907. július eleje) a honfoglalás idején – melynek során a magyarok Etelközből a Kárpát-medencébe települtek – a magyar törzsszövetség nagyfejedelme volt. Tőle származnak az Árpád-ház uralkodói, akik halálát követően négy évszázadon át uralkodtak Magyarországon. |
| Bajcsy-Zsilinszky utca | **Bajcsy-Zsilinszky Endre Kálmán** (Szarvas, 1886. június 6. – Sopronkőhida, 1944. december 24.) politikus, újságíró. |
| Bajza József utca | **Bajza József** (Szűcsi, 1804. január 31. – Pest, 1858. március 3.) költő, színigazgató, kritikus, a Magyar Tudományos Akadémia és a Kisfaludy Társaság tagja. |
| Balogh Ádám utca | Béri **Balogh Ádám** (Vas vármegye, 1665 körül – Buda, 1711. február 6.) kuruc brigadéros, dunántúli középbirtokos nemes. |
| Baross Gábor utca | Bellusi **Baross Gábor** (Pruzsina, 1848. július 6. – Budapest, 1892. május 9.), a dualizmus korának kiemelkedő gazdaság-és közlekedéspolitikusa. A vasútügy fejlesztése terén elért eredményei miatt „vasminiszternek” nevezték, kora Széchenyi István közlekedéspolitikai eszméinek megvalósítóját tisztelte benne. |
| Bartók Béla utca | Szuhafői **Bartók Béla** (Nagyszentmiklós, 1881. március 25. – New York, 1945. szeptember 26.) a 20. század egyik legnagyobb zeneszerzője, zongoraművész, népzenekutató, a közép-európai népzene nagy gyűjtője, a Zeneakadémia tanára. Művészete és tudományos teljesítménye nemcsak a magyar és az európai zenetörténet, hanem az egyetemes kultúra szempontjából is korszakalkotó jelentőségű. |
| Békéssámsoni út | A településen belüli elhelyezkedése miatt, a szomszéd településre vezető út. |
| Béla király utca | **IV. Béla** Árpád-házi magyar király (1206. november 29. – 1270. május 3.) Magyarország uralkodója volt 1235-1270. között. II. András és Gertrúd gyermeke, Szent Erzsébet testvére. Az ő nevéhez fűződik az ország tatárjárás utáni újjáépítése, ezért „második honalapító”-nak is nevezik. Ő egyben fővárosunkban Budavár alapítója is. |
| Bem utca | **Józef Zachariasz Bem** (magyarosan *Bem József*), *a székelyek Bem apója* (Tarnów, 1794. március 14. – Aleppó, 1850. december 10.) lengyel és magyar honvéd altábornagy. |
| Benedek Elek utca | **Benedek Elek** (Kisbacon, 1859. szeptember 30. – Kisbacon, 1929. augusztus 17.) újságíró, író, „a nagy mesemondó”. |
| Bercsényi utca | *Székesi gróf* **Bercsényi Miklós** (Temetvény, 1665. december 6. – Rodostó, 1725. november 6.) kuruc főgenerális, II. Rákóczi Ferenc közeli harcostársa, a Rákóczi-szabadságharc egyik irányítója. |
| Bezerédi utca | **Bezerédi Miklós** Rákóczi korabeli katonai vezető |
| Bocskai utca | *kismarjai* **Bocskai István** (Kolozsvár, 1557. január 1. – Kassa, 1606. december 29.) Bihar vármegye főispánja, Erdély fejedelme 1605 és 1606 között. Jelentős szerepet játszott a reformációban. |
| Borsziget utca | A településen belüli elhelyezkedése után elnevezve.  1895-ben itt kezdtek építkezni a komlósiak, épült egy présház is. A falunak ez a része a Borsziget névre hallgatott, itt található a Borsziget utca is. |
| Bot utca | Fantázianév, nyomvonala hajlított bot alakú. |
| Botond utca | **Botond vitéz** (10. század) a kalandozások korának egyik legendás alakja. |
| Csaba utca | **Csaba királyfi** a székelyek legendás vezére. |
| Csendes utca | Fantázianév a településen belüli elhelyezkedésére utalva, az evangélikus ótemető közelsége miatt, figyelembe véve az ott lakók kérését. |
| Csiki Gergely utca | **csíksomlyói Csiky Gergely** (Pankota, 1842. december 8. – Budapest, 1891. november 19.) drámaíró, műfordító, a Kisfaludy Társaság másodtitkára, a Magyar Tudományos Akadémia levelező tagja. |
| Damjanich utca | **Damjanich János** (*Jovan Damjanić*, Staza (ma Horvátország), 1804. december 8. – Arad, 1849. október 6.) honvéd vezérőrnagy, az aradi vértanúk egyike. Az 1848–49-es forradalom és szabadságharc egyik legkiválóbb magyar tábornoka lett a cs. kir. hadsereg e szerb származású katonája; vezetett zászlóaljat, és hadsereget is. |
| Déli sor | A településen belüli elhelyezkedése miatt, a település legdélibb közterülete. |
| Diófa utca | Az utca jellegzetes fája után elnevezve. |
| Dózsa György utca | Makfalvi **Dózsa György** (németül *Georg Dózsa*, románul *Gheorghe Doja*, szlovénül *Juraj Dóža*, horvátul *Juraj Doža*; Dálnok, 1470 körül – 1514. július 20.) az 1514-es parasztháborúba torkollott keresztes hadjárat katonai vezetője. |
| Dugonics utca | **Dugonics András** (horvátul *Andrija Dugonić*) (Szeged, 1740. október 17. – Szeged, 1818. július 25.), piarista szerzetes, író, egyetemi tanár. |
| Előd utca | **Előd vezér** a honfoglaló magyarok hét vezérének egyike. |
| Epres tér | A tér jellegzetes fája után elnevezve. |
| Erkel Ferenc utca | **Erkel Ferenc** (Gyula, 1810. november 7. – Budapest, 1893. június 15.), magyar zeneszerző, karmester és zongoraművész. |
| Érparti sor | A településen belüli elhelyezkedésére utalva, a Száraz-ér partján lévő közterület. |
| Erzsébet utca | **Erzsébet Amália Eugénia**, gyakori becenevén *Sisi*, teljes német nevén **Elisabeth Amalie Eugenie von Wittelsbach** (München, 1837. december 24. – Genf, 1898. szeptember 10.) osztrák császárné, magyar királyné, Ferenc József felesége volt. Egyéniségének és a magyarok iránt érzett szeretetének köszönhetően máig az egyik legnépszerűbb történelmi személy Magyarországon. |
| Északi sor | A településen belüli elhelyezkedésére utalva, a településrész legészakibb közterülete, figyelembe véve az ott lakók kérését. |
| Fáy András utca | Péceli **Fáy András** (Kohány, Zemplén vármegye, 1786. május 30. – Pest, 1864. július 26.) író, politikus és nemzetgazda, a magyar reformkor irodalmi és társadalmi mozgalmainak egyik legtevékenyebb alakja. |
| Fő út | A településen belüli elhelyezkedésére és szerepére utalva. |
| Földvári út | A településen belüli elhelyezkedésére utalva, a Pusztaföldvár felé vezető út. |
| Gaál Mózes utca | **Gaál Mózes** (Barót, Háromszék megye, 1863. augusztus 2. – Budapest, 1936. július 12.) főgimnáziumi tanár, tankerületi főigazgató, ifjúsági író, Gaál Mózes ifjúsági író, műfordító, dramaturg édesapja. |
| Gajdács Pál utca | **Gajdács Pál** evangélikus lelkész |
| Gólya utca | Fantázianév, a településen belüli elhelyezkedésére utalva, korábban helyén tó volt, ahol kedvelt vándormadaraink, a gólyák rendszeresen időztek. |
| Görgey utca | Görgői és toporczi **Görgey Artúr** (Toporc, 1818. január 30. – Budapest, Lipótváros, 1916. május 21.) 1848–49-es honvédtábornok, hadügyminiszter, az1848–49-es forradalom és szabadságharc idején több alkalommal a honvédsereg fővezére. |
| Gyulamező tanyák | A lakosok szokásos névhasználatát követve került a név bejegyzésre, eredete nem ismert. |
| Hajnal sor | A településen belüli elhelyezkedésére utalva, a település legkeletibb közterülete. |
| Hársfa utca | Az utca jellegzetes fája után elnevezve. |
| Hold utca | Fantázianév, a **Hold** mint tulajdonnév a Föld bolygó egyetlen kísérője, holdja után elnevezve. A településen belül egységet képezve a Nap utcával. |
| Horváth Sámuel utca | **Horváth Sámuel** (1812. – 1893.) evangélikus lelkész. 1844-től 1873-ig végezte Tótkomlóson hivatását. Három évig vezette az esperesi hivatalt. Lelkes hazafi volt: a tótkomlósi őrsereggel részt vett az 1848-49-es szabadságharcban, ezért a megtorlás időszakában raboskodott is Gyulán. |
| Huba utca | **Huba vezér** (? – 9. sz.) Anonymus szerint a honfoglaló magyarok hét vezérének, azaz törzsfőjének egyike. |
| Hunyadi János utca | **Hunyadi János** (1407 körül – Zimony, 1456. augusztus 11.) középkori magyar földesúr és hadvezér, a „nagy törökverő”. Kormányzó (régens), a középkori Magyar Királyság egyik legkiemelkedőbb hadvezére; Hunyadi Mátyás apja. |
| Hunyadi Mátyás utca | **Hunyadi Mátyás** (Kolozsvár, 1443. február 23. – Bécs, 1490. április 6.) magyar király. |
| István utca | Fantázianév, az egyik leggyakoribb férfinév után elnevezve. Az István férfinév a görög *Sztephanosz* névből származik, illetve ennek latin Stephanus, német Stephan, szláv Stefán, magyar *Istefán* változatából. Jelentése: *koszorú* |
| Jankó János utca | Idősebb **Jankó János** (Tótkomlós, 1833. november 3. – Budapest, 1896. március 29.) festő, rajzoló, karikaturista. |
| Jókai Mór utca | Dr. Ásvay **Jókai Móric** (Komárom, 1825. február 18. – Budapest, Erzsébetváros, 1904. május 5.) regényíró, a „nagy magyar mesemondó”, országgyűlési képviselő, főrendiházi tag, a Magyar Tudományos Akadémia igazgató-tanácsának tagja, a Szent István-rend lovagja, a Kisfaludy Társaság tagja, a Petőfi Társaság elnöke, a Dugonics Társaság tiszteletbeli tagja. |
| József Attila utca | **József Attila** (Budapest, Ferencváros, 1905. április 11. – Balatonszárszó, 1937. december 3.) huszadik századi posztumusz Kossuth-díjas és Baumgarten-díjas magyar költő, a magyar költészet egyik legkiemelkedőbb alakja. |
| Katona József utca | **Katona József** (Kecskemét, 1791. november 11.– Kecskemét, 1830. április 16.) a magyar drámairodalom kiemelkedő alakja. |
| Kereszt utca | Településen belüli elhelyezkedésére utalva, keresztezi a Mezőhegyesi utat és összeköti azt a Bajcsy-Zsilinszky Endre utcával. |
| Kisfaludy utca | **Kisfaludy Károly** (Tét, 1788. február 5. – Pest, 1830. november 21.) költő, drámaíró, festő. A reformkori irodalmi élet fő szervezője, az Aurora szerkesztője, az Aurora-kör elindítója, a magyar novella egyik első meghonosítója. |
| Kodály Zoltán utca | **Kodály Zoltán** (Kecskemét, 1882. december 16. – Budapest, 1967. március 6.) háromszoros Kossuth-díjas magyar zeneszerző, zenetudós, zeneoktató, népzenekutató, az MTA tagja. |
| Kolozsvári utca | A történelmi Magyarország egyik jelentős magyar városa után elnevezve, követve az utca korábbi elnevezését. |
| Koppány János köz | **Koppány János** (Pitvaros 1913. – Tótkomlós 2000.) evangélikus lelkész, etnográfus. |
| Kórház utca | A II. világháború idején ideiglenes kórházat hoztak létre az utcában, arról elnevezve. |
| Kossuth Lajos utca | Udvardi és kossuthfalvi **Kossuth Lajos** (Monok, 1802. szeptember 19. – Torino, 1894. március 20.) államférfi, a Batthyány-kormány pénzügyminisztere, a Honvédelmi Bizottmány elnöke, Magyarország kormányzó-elnöke. A nemzeti függetlenségért, a rendi kiváltságok felszámolásáért s a polgári szabadságjogok biztosításáért vívott 19. századi küzdelem egyik legnagyobb alakja, a magyar szabadságharc szellemi vezére. |
| Kölcsey Ferenc utca | Kölcsei **Kölcsey Ferenc** (Sződemeter, 1790. augusztus 8. – Szatmárcseke, 1838. augusztus 23.) magyar költő, politikus és nyelvújító, a Magyar Tudományos Akadémia rendes tagja, a Kisfaludy Társaság alapító tagja. |
| Lehel utca | **Lél**, más írásmód szerint *Lelu*, *Lélö*, *Leel*, *Lehel* (? – Regensburg, 955) Árpád leszármazottja, a kalandozó magyar hadak  egyik vezére. |
| Lévai utca | **Lévay József** (Sajószentpéter, 1825. november 18. – Miskolc, 1918. július 4.) költő, műfordító, a Magyar Tudományos Akadémia tagja. |
| Liszt Ferenc utca | **Liszt Ferenc** (németül *Franz Liszt*; Doborján, 1811. október 22. – Bayreuth, 1886. július 31.) a 19. századi romantika egyik legjelentősebb zeneszerzője, minden idők egyik legnagyobb zongoraművésze. Az utca elnevezése követi annak korábbi elnevezését. |
| Losonczi utca | **Losonczy Géza** (Érsekcsanád, 1917. május 5. – Budapest, 1957. december 21.) újságíró, Nagy Imre kormányának államminisztere, az 1956-os forradalom mártírja. |
| Luther Márton utca | **Martin Luther** (magyarosan: *Luther Márton*, németül eredetileg *Martin Luder*) (Eisleben, 1483. november 10. – Eisleben, 1546. február 18.) a protestánsreformáció szellemi atyja, lelkész, reformátor. |
| Magyar utca | Fantázianév, nem személyről elnevezve. A szlovák (tót) nemzetiség lakta településen az országra utalva. |
| Makói út | A településen belüli elhelyezkedésére utalva, Nagykopáncs településrészen, Makó felé vezető út. |
| Malom utca | A településen belüli elhelyezkedésére utalva, malom állt régen az utcában. |
| Mezőhegyesi út | A településen belüli elhelyezkedésére utalva, Mezőhegyes település felé vezető út. |
| Mihályfalva utca | Lehoczki Mihály bíróról elnevezve, aki 1918-19-ben rendkívül igazságos bíróként szolgálta a települést, az iránta érzett tiszteletből kapta az utca a nevet. |
| Mikszáth Kálmán utca | Kiscsoltói **Mikszáth Kálmán** (Szklabonya, 1847. január 16. – Budapest, Józsefváros, 1910. május 28.) magyar író, újságíró, szerkesztő, országgyűlési képviselő, a Magyar Tudományos Akadémia levelező tagja, a Kisfaludy Társaság és Petőfi Társaság rendes tagja, a Budapesti Egyetem tiszteletbeli bölcsészdoktora. |
| Móricz Zsigmond utca | **Móricz Zsigmond** (Tiszacsécse, 1879. június 29. – Budapest, Józsefváros, 1942. szeptember 5.) magyar író, újságíró, szerkesztő, a 20. századi realista prózairodalmunk legismertebb alakja. |
| Nagyatádi utca | **Nagyatádi Szabó István** (**Szabó István**, a **Nagyatádi** előnevet választókerülete után kapta, Erdőcsokonya, 1863. szeptember 17. – Erdőcsokonya, 1924.október 31.) magyar politikus. Első képviselőházi beszéde világít rá a *kisgazda* terminus eredetére. Arra kérte képviselőtársait, hogy a földművest ne *paraszt*nak, hanem *kisgazdá*nak nevezzék. 1909-ben Szentgálon megalapította az Országos 48-as Függetlenségi Gazdapártot. 1910-ben már harmadmagával jutott pártja képviseletében a parlamentbe.1919 januárja és márciusa közt a Berinkey-kormányban a földreform ügyeinek intézésével megbízott tárca nélküli, majd népgazdasági miniszter. 1919-ben, majd 1920–21 és 1922–24 között földművelésügyi miniszter. 1920-ban Országos Kisgazda- és Földműves Párt néven újraalakított pártja szerezte a legtöbb mandátumot a nemzetgyűlési választásokon. |
| Nagyéri út | A településen belüli elhelyezkedésére utalva, Nagyér település felé vezető út. |
| Nagykopáncsi tanya | A településen belüli elhelyezkedésre utalva, településrész neve. |
| Nap utca | Fantázianév, a **Nap** a Naprendszer központi csillaga után elnevezve. Körülötte kering a Föld, valamint a Naprendszerhez tartozó bolygók, törpebolygók, kisbolygók, üstökösök, stb. A településen belül egységet képezve a Hold utcával. |
| Nyárfa utca | Az utca jellegzetes fája után elnevezve. |
| Nyári Pál utca | *Nyáregyházi* **Nyáry Pál** (Nyáregyháza, 1805. február 27. – Pest, 1871. április 21.) politikus, Pest-Pilis-Solt vármegye alispánja, képviselő, az Országos Honvédelmi Bizottmány tagja, a régi nemesi család, a Nyáry család sarja. |
| Olajmalmi utca | Az utca elején állt az olaj ütő (olajsajtoló) malom, arról elnevezve. |
| Ond utca | A honfoglaló magyar hét vezér egyike. |
| Orgona sor | Fantázianév, a jellegzetes illatú tavaszi virágra utalva és figyelembe véve az ott lakók kérését. |
| Ótemető sor | A településen belüli elhelyezkedésére utalva, a közterület mellett található az evangélikus ótemető. |
| Pacsirta utca | Fantázianév, a Magyarországon fészkelő, énekes- vándormadárról elnevezve. |
| Petőfi Sándor utca | **Petőfi Sándor** (Kiskőrös, 1822. december 31. vagy 1823. január 1. – Segesvár, 1849. július 31.?) magyar költő, forradalmár, nemzeti hős, a magyar költészet egyik legismertebb és legkiemelkedőbb alakja. |
| Pósa Lajos utca | **Pósa Lajos** (Radnót (Gömör és Kis-Hont vármegye), 1850. április 9. – Budapest, 1914. július 9.), a magyar gyermekirodalom klasszikusa, dalszerző. |
| Pozsonyi utca | A történelmi Magyarország egyik jelentős magyar városa után elnevezve, követve az utca korábbi elnevezését. |
| Rákóczi utca | **II. Rákóczi Ferenc** (Borsi, 1676. március 27. – Rodostó, 1735. április 8.) a Rákóczi-szabadságharc vezetője, Magyarország vezérlő fejedelme, erdélyi fejedelem. |
| báró Rudnyánszky József tér | báró Dezséri **Rudnyánszky József** hétszemélyes királyi táblabíró. Az elnéptelenedett komlósi birtok báró Rudnyánszky József tulajdona lett. A báró szentandrási jobbágyait szorgalmuk és példás magaviseletük miatt szerette, ezért a vallási villongások miatt beleegyezett lakhelyük elhagyására, és a telepítésre vonatkozó szerződést velük 1746. január 8-án meg is kötötte. Mintegy 80 szlovák család érkezett a komlósi pusztára. |
| Semmelweis utca | **Semmelweis Ignác Fülöp** (Buda, Tabán, 1818. július 1. – Bécs-Döbling, 1865. augusztus 13.) magyar orvos, az „anyák megmentője”. |
| Somogyi utca | **Somogyi Béla** (Halastó, 1868. május 16. – Újpest, 1920. február 17.) magyar tanító, újságíró, a Népszava szerkesztője. Közoktatásügyi államtitkár volt a polgári-szociáldemokrata koalíciós Károlyi Mihály-kormányban. |
| Szabadság tér | A téren II. világháborús és 1956-os emlékművek találhatók, a szabadságukért harcoló hősök emlékére. |
| Szántó utca | Fantázianév, a település mezőgazdasági jellegére utalva, az utca végén szántóföld található. |
| Széchenyi utca | Sárvár-felsővidéki gróf **Széchenyi István** (Bécs, 1791. szeptember 21. – Bécs, Döbling, 1860. április 8.) politikus, író, polihisztor, közgazdász, a Batthyány-kormány közlekedési minisztere – akit Kossuth Lajos a „legnagyobb magyarnak” nevezett. |
| Széles utca | Az utca szélességére utalva. |
| Szent István tér | **Szent István** **I. (Szent) István király** – születési nevén **Vajk** (Esztergom, 970–980 körül – 1038. augusztus 15.) az első magyar király. Uralkodása alatt a magyar törzsek szövetségéből kialakult fejedelemséget egységes, keresztény magyar királysággá alakította át. Az általa meghirdetett új politikai irányvonalnak ellenszegülő törzseket fegyverrel vagy békés úton behódoltatta, a lázadásokat leverte. Az ezeréves magyar törvénytár az általa alkotott törvényekkel kezdődik. Az államszervezet kiépítésével párhuzamosan megszervezte a magyar keresztény egyházat, ezért ő és utódai viselhették az *apostoli király* címet. |
| Szép utca | Fantázianév, az utca városképére utalva, ápolt, szép fái után elnevezve. |
| Szexty György utca | **Szexty György** lelkész, vezetésével 1795-ben megépítették Tótkomlóson az evangélikus templomot. |
| Szondy utca | **Szondi György** (? – Drégely vára, 1552. július 9.) katona, Drégely várának hős kapitánya volt. Bátor magatartása még az ellenségben is elismerést váltott ki, ezért díszes pompával temettette őt el Hádim Ali budai pasa. |
| Szokolay Sándor utca | **Szokolay Sándor** (Tótkomlós 1922. – Tótkomlós 1999.) Pedagógus, festő-fafaragó. A tokaji alkotótábornak tíz évig volt állandó résztvevője. Országosan ismert festő lett. Festészetét három művészeti irányzat jellemzi, éspedig az expresszionizmus, a szürrealizmus és a kubizmus. Figyelemreméltó gyűjtői munkája is. Jelentős fafaragói munkássága is, melyet 1987-ben Népi Iparművész címmel ismertek el. |
| Szőlők | Fantázianév, a terület zártkerti rész, ahol korábban szőlőtermesztés folyt. |
| Szűk utca | Az utca keskenységére utalva. |
| Takaros tanyák | A településen belüli elhelyezkedésre utalva, településrész neve. |
| Táncsics Mihály utca | **Táncsics Mihály** (született *Mihajlo Stančić*, Ácsteszér, 1799. április 21. – Budapest, 1884. június 28.) magyar író, publicista, az első szocialista politikusok egyike. |
| Tanya |  |
| Tass utca | **Tas** a honfoglaló hét vezér egyike |
| Tavasz sor | Korábban Tanya sor. Fantázianév, elnevezését a lakók kérésére megváltoztatták, de azzal hangzásban megegyező nevet szerettek volna. Tavasszal felélénkül az élet, virágba borulnak a növények, kizöldellnek az erdők és a mezők. |
| Temesvári utca | A történelmi Magyarország egyik jelentős magyar városa után elnevezve, követve az utca korábbi elnevezését. |
| Toldi utca | **Toldi Miklós** (1320 körül – 1390. november 22.) bihari birtokos nemes, alakját, mint legendásan erős vitéz emberét őrizte meg a néphagyomány. |
| Tomka Judit utca | Tomka Judit (1887, szeptember 11 Tótkomlós – 1968. augusztus 12. Tótkomlós) népművész, színjátszókör vezető. 1923-tól rendszeresen közreműködik a szlovák műkedvelő színjátszók előadásaiban. Rendezőként 149 színpadi mű előadását tette lehetővé, sok darabban ő maga is szerepelt. Fiatal korában verseket írt, később színdarabírással próbálkozott. A legismertebb közülük Arany páva (Zlata páva). Népművészeti tevékenysége is jelentős: fal és bútorfestéseinél elsőbbséget kaptak a komlósi népi motívumok, amelyeket művészi fokon gazdagított. |
| Tompa Mihály utca | **Tompa Mihály** (Rimaszombat, 1817. szeptember 28. – Hanva, 1868. július 30.) magyar költő, a népi-nemzeti irodalmi irányzat egyik legjelentősebb képviselője, református lelkész, a Magyar Tudományos Akadémia levelező tagja (1858). |
| Tótkomlósi tanyák |  |
| Újtemető sor | A településen belüli elhelyezkedésére utalva, a közterület mellett található az evangélikus újtemető. |
| Vak utca | A településen belüli elhelyezkedésére utalva, zsákutca. |
| Vas Gereben utca | **Vas Gereben** (született *Radákovits József*, Fürged, 1823. április 7. – Bécs, 1868. január 26.) ügyvéd és hírlapíró, a szabadságharc utáni években Jókai után a legnépszerűbb elbeszélők egyike. |
| Vásár tér | A településen belüli elhelyezkedésére utalva, régen a település vásárainak helyszíne. |
| Vasvári Pál utca | **Vasvári Pál** (*eredeti nevén Fejér Pál*; Bűd, 1826. július 14. – Havasnagyfalu, 1849. július 5.) történész, filozófus, forradalmár, a „márciusi ifjak” egyik vezéralakja. |
| Wallaszky Pál tér | **Wallaszky Pál** (Bagyan, 1742. január 29. - Jolsva, 1824. szeptember 29.) irodalomtörténész, evangélikus lelkipásztor. |
| Zamenhof utca | **Lazar Markovics Zamenhof** (Białystok, 1859. december 15. – Varsó, 1917. április 14.), szemészorvos, filológus, az eszperantó nyelv nyelvtervezetének megalkotója. |
| Zöldmező sor | A településen belüli elhelyezkedésére utalva, szélső közterület, mellette mező található. |
| Zrínyi Miklós utca | **Zrínyi IV. Miklós** gróf (1508 körül – 1566. szeptember 8.), a szigetvári hős, a költő és hadvezér Zrínyi Miklós (Zrínyi VII. Miklós) dédapja. |
| Zsák utca | A településen belüli elhelyezkedésére utalva, zsákutca. |

*A képviselő-testület 6 igen szavazattal, ellenszavazat nélkül és 1 tartózkodás mellett hozta meg az alábbi határozatot:*

***46/2013. (III. 27.) kt. határozat:***

***A Tótkomlósi Polgármesteri Hivatal Ügyrendje tervezetére tett módosító indítvány***

Tótkomlós Város Önkormányzat Képviselő-testülete elfogadja a Városfejlesztési és Pénzügyi Bizottság által tett módosító indítványt, ennek megfelelően a képviselő-testület elrendeli, hogy a Tótkomlósi Polgármesteri Hivatal Ügyrendje tervezetének III. fejezetében „Az egyes szervezeti egységek által ellátott feladatok” alcíme alatt - a tevékenység kiemelt fontosságára való tekintettel – az alábbi feladat is szerepeljen:

*„A Kistérségi Startmunka program végrehajtásával összefüggő egyes adminisztrációs és koordinációs feladatok ellátása.”*

Felelős: dr. Garay Rita polgármester

Határidő: azonnal

*A képviselő-testület 6 igen szavazattal, ellenszavazat nélkül és 1 tartózkodás mellett hozta meg az alábbi határozatot:*

***47/2013. (III. 27.) kt. határozat:***

***A Tótkomlósi Polgármesteri Hivatal Ügyrendjének elfogadása***

Tótkomlós Város Önkormányzat Képviselő-testülete jóváhagyja a Tótkomlósi Polgármesteri Hivatal Ügyrendjét, mely 2013. április 01. napján lép hatályba. Ezzel egyidejűleg hatályát veszti a Tótkomlós Város Önkormányzat Képviselő-testülete Polgármesteri Hivatalának 193/2008. (VI. 30.) kt. határozattal jóváhagyott Ügyrendje.

Felelős: dr. Garay Rita polgármester

Kvasznovszkyné Szilasi-Horváth Krisztina jegyző

Határidő: értelem szerint

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***48/2013. (III. 27.) kt. határozat:***

***A DAOP-4.1.3/B-11-2012-0007 azonosító számú „A tótkomlósi bölcsőde fejlesztése és férőhelybővítése” elnevezésű pályázathoz kapcsolódó műszaki ellenőri feladatok ellátására beérkezett ajánlatokról döntés***

Tótkomlós Város Önkormányzat Képviselő-testülete az Új Széchenyi Terv Dél-alföldi Operatív Program által kiírt DAOP-4.1.3/B-11-2012-0007 regisztrációs számú „A Tótkomlósi bölcsőde fejlesztése és férőhelybővítése” elnevezésű pályázat vonatkozásában az építési generál műszaki ellenőri szolgáltatásellátására a legalacsonyabb összegű ajánlatot adó KERHOME Tervező, Kivitelező, Tanácsadó és Szolgáltató Kft. (5900 Orosháza, Móra Ferenc utca 36/a.) nettó 2.345.000,- Ft+ÁFA, azaz bruttó 2.978.150,- Ft összegű ajánlatát fogadja el.

A Képviselő-testület az építési generál műszaki ellenőri szolgáltatás ellátása díjának fedezetét az Önkormányzat 2013. évi költségvetésében a pályázat keretében betervezi és biztosítja.

Felhatalmazza a polgármestert a szükséges intézkedések megtételére és szerződés aláírására.

Felelős: dr. Garay Rita polgármester

Határidő: az ajánlattevők kiértesítésére és a szerződés megkötésére 2013. április 5.

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***49/2013. (III. 27.) kt. határozat:***

***Az „Ifjúsági szálláshely kialakítása a Karasz János Sporttelepen” elnevezésű pályázat vonatkozásában az eszközbeszerzésre érkezett ajánlatok elbírálása***

***I.***

Tótkomlós Város Önkormányzat Képviselő-testületea 137/2008. (X.18.) FVM rendelet alapján támogatást nyert „Ifjúsági szálláshely kialakítása a Karasz János Sporttelepen” elnevezésű pályázat kapcsán a 1254762333 iratazonosító számú támogatási határozat szerinti eszközlistában szereplő eszközök beszerzésére tett ajánlatok közül az Alex Fémbútor Kft. (2072 Zsámbék, Magyar utca 21-23.) nettó 2.750.901,- Ft+ÁFA, azaz bruttó 3.493.644,- Ft összegű ajánlatát fogadja el.

A Képviselő-testület az eszközbeszerzés költségét a 2013. évi módosított költségvetésébe a – pályázaton belül - betervezte. Továbbá felhatalmazza a polgármestert a szükséges intézkedések megtételére és a szerződés aláírására.

Felelős: dr. Garay Rita polgármester

Határidő: az ajánlattevők kiértesítésére és a szerződés aláírására: 2013. április 2.

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***50/2013. (III. 27.) kt. határozat:***

***Az „Ifjúsági szálláshely kialakítása a Karasz János Sporttelepen” elnevezésű pályázat vonatkozásában az eszközbeszerzésre érkezett ajánlatok elbírálása***

***II.***

Tótkomlós Város Önkormányzat Képviselő-testületea 137/2008. (X.18.) FVM rendelet alapján támogatást nyert „Ifjúsági szálláshely kialakítása a Karasz János Sporttelepen” elnevezésű pályázat kapcsán a nem üzleti célú közösségi, szabadidős szálláshely-szolgáltatásról szóló 173/2003. (X. 28.) Korm. rendelet 2. számú mellékletének II. bekezdésében meghatározott „B” kategóriájú gyermek- és ifjúsági tábor szolgáltatásaira és eszközminimumára vonatkozó követelményeknek való megfelelés érdekében beszerzendő, a 1254762333 iratazonosító számú támogatási határozatban nem szereplő eszközök beszerzésére tett ajánlatok közül az Alex Fémbútor Kft. (2072 Zsámbék, Magyar utca 21-23.) nettó 193.270,- Ft+ÁFA, azaz bruttó 245.453,- Ft összegű ajánlatát fogadja el.

A Képviselő-testület az eszközbeszerzés költségeinek fedezetét a 2013. évi módosított költségvetésében biztosítja. Továbbá felhatalmazza a polgármestert a szükséges intézkedések megtételére és a szerződés aláírására.

Felelős: dr. Garay Rita polgármester

Határidő: az ajánlattevők kiértesítésére és a szerződés aláírására: 2013. április 2.

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***51/2013. (III. 27.) kt. határozat:***

A ***tótkomlósi mintavételi hely, a „Tótkomlósi Kislabor” működtetése***

Tótkomlós Város Önkormányzat Képviselő-testülete a 16/2013. (I. 30.) kt. határozatát módosítja akként, hogy az abban szereplő Megbízási szerződés helyett a 2013. február 20-án aláírt, az előterjesztés mellékletét képező Szolgáltatási szerződést hagyja jóvá.

Felelős: dr. Garay Rita polgármester

Határidő: azonnal

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***52/2013. (III. 27.) kt. határozat:***

***Tulajdonosi hozzájárulás a Tótkomlósi Torna Club pályázatához***

Tótkomlós Város Önkormányzat Képviselő-testülete, mint tulajdonos *hozzájárul* ahhoz, hogy a Tótkomlósi Torna Club (5940 Tótkomlós, Kossuth utca 24.) a látvány-csapatsportok támogatásának adókedvezménye sporttelep felújítási program keretében nyertes pályázat esetén a Tótkomlós Város Önkormányzata 1/1 arányú tulajdonát képező, az Orosházi Járási Hivatal Járási Földhivatalánál a 3105/1. helyrajzi számon nyilvántartott, természetben az 5940 Tótkomlós, Kossuth utca 24. címen található ingatlanon - *építési engedélyhez nem kötött* - sportfejlesztési tárgyi eszköz felújítást valósítson meg.

A Képviselő-testület felhatalmazza a polgármestert a tulajdonosi hozzájáruló nyilatkozat aláírására és a szükséges intézkedések megtételére.

Felelős: dr. Garay Rita polgármester

Határidő: értelem szerint

*A képviselő-testület 7 igen szavazattal, ellenszavazat nélkül és 1 tartózkodás mellett hozta meg az alábbi határozatot:*

***53/2013. (III. 27.) kt. határozat:***

***A 2013. évre vonatkozó vízterhelési egységdíj megállapítása***

Tótkomlós Város Önkormányzat Képviselő-testülete az Alföldvíz Regionális Viziközmű-szolgáltató Zrt. Igazgatóságának 22/2013. (II. 20.) sz. határozata alapján 2013. április 1-től a vízterhelési díj mértékét az alábbi elosztásban határozza meg és fogadja el.

|  |  |  |  |  |
| --- | --- | --- | --- | --- |
| **vízterhelési díj** | lakosság | önkormányzati intézmények | hatóság (vállalkozások, cégek) | szippantott szennyvíz |
| Ft/m3 | Ft/m3 | Ft/m3 | Ft/m3 |
| **5,00** | **5,00** | **7,50** | **11,30** |

*A fenti díjak nem tartalmazzák az ÁFA mértékét.*

Felelős: dr. Garay Rita polgármester

Határidő: a döntés közlésére azonnal

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***54/2013. (III. 27.) kt. határozat:***

***A Komlós Településszolgáltatási Kft. Üzleti tervének elfogadása***

Tótkomlós Város Önkormányzat Képviselő-testülete a Komlós Településszolgáltatási Kft. 2013. évi Üzleti tervét (a továbbiakban: Üzleti terv)

135.991.000,- Ft bevételi és

135.891.000,- Ft kiadási főösszeggel elfogadja.

A Képviselő-testület elfogadja a Városfejlesztési és Pénzügyi Bizottság által javasolt alábbi kiegészítésekkel:

Az Üzleti tervben meghatározott, a Városüzemeltetés alapfeladatai között szereplő

* köztisztasági feladatok részét képező hó eltakarítási tevékenység Tótkomlós város valamennyi útjára és utcájára vonatkozzon, valamint
* a csapadék- és belvíz elvezetés, csatornák karbantartás alapfeladatkerüljön törlésre tekintettel arra, hogy ezen feladat a Kistérségi startmunka mintaprogram keretében a belvíz elvezetés program részeként valósul meg.

Tótkomlós Város Önkormányzat Képviselő-testülete elrendeli az Üzleti terv határozat szerint történő átdolgozását.

Felelős: dr. Garay Rita polgármester

Herczegné Mihály Rita ügyvezető, az Üzleti terv átdolgozására

Határidő: azonnal

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***55/2013. (III. 27.) kt. határozat:***

***Az 5940 Tótkomlós, Kossuth Lajos utca 16/A. „B” lépcsőház 3/8. szám alatti lakás bérleti szerződésének felmondása, a lakás további hasznosítása***

1. Tótkomlós Város Önkormányzat Képviselő-testülete a Juhász Tímea bérlő által 2013. március 04. napján, az 5940 Tótkomlós, Kossuth Lajos utca 16/A. „B” lépcsőház 3/8. szám alatti lakás (a továbbiakban: lakás) bérlete tárgyában kötött szerződés felmondására vonatkozó nyilatkozatát tudomásul veszi. A felmondási idő kezdő napja 2013. március 04., utolsó napja 2013. április 03. A Képviselő-testület kötelezi a bérlőt, hogy a bérleményt rendeltetésszerű használatra alkalmas állapotban a felmondási idő utolsó napján adja vissza bérbeadó részére.
2. Tótkomlós Város Önkormányzat Képviselő-testülete a 2013. április 04. napjától üressé váló lakást a továbbiakban is bérbeadás útján kívánja hasznosítani a Békés Megyei Rendőr-főkapitányság nyilatkozatától függően az alábbiak szerint:
3. amennyiben a Békés Megyei Rendőr-főkapitányság nem kíván élni bérlőkijelölési jogával, úgy a képviselő-testület a lakás bérbevételére pályázatot ír ki a határozat melléklete szerinti tartalommal, vagy
4. amennyiben a Békés Megyei Rendőr-főkapitányság élni kíván a bérlőkijelölési jogával, úgy a képviselő-testület a Békés Megyei Rendőr-főkapitányság által kijelölt személlyel köt bérleti szerződést.
5. Tótkomlós Város Önkormányzat Képviselő-testülete felhatalmazza a polgármestert a határozat 1) és 2) pontjában foglaltak végrehajtásához szükséges intézkedések megtételére.

Felelős: dr. Garay Rita polgármester

Határidő: a határozat 1) pontja tekintetében: 2013. április 03.

a határozat 2) pontja tekintetében: a Békés Megyei Rendőr-főkapitányság nyilatkozatának megérkezését követően azonnal

*melléklet az 55/2013. (III. 27.) kt. határozathoz*

**Pályázati felhívás!**

Tótkomlós Város Önkormányzat Képviselő-testülete (a továbbiakban: Bérbeadó) az 5940 Tótkomlós, Kossuth Lajos utca 16/A. „B” lépcsőház 3/8. szám alatti, 52 m2 nagyságú, 2 szobás, összkomfortos, 3. emeleti szolgálati lakás besorolású önkormányzati tulajdonú ingatlant **bérbeadásra jelölte ki,** az ingatlan bérbevételére ajánlatokat kér.

**Az ingatlan jellemzői:**

Az ingatlan címe: 5940 Tótkomlós, Kossuth Lajos utca 16/A. „B” 3/8.

Az ingatlan alapterülete: 52 m2

Fekvése: belterület

Komfortfokozat: összkomfortos

Szobaszám: 2

Az épület átlagos állapotú, melyen 2012-ben külső nyílászáró csere történt.

Az ingatlan a város belterületén, lakóövezetben található, ahol az utak, különböző közművezetékek, közcélú létesítmények ki vannak építve. Az ingatlan előtt adott a parkolási lehetőség, portalanított burkolt út található.

Az ingatlan előre egyeztetett időpontban megtekinthető. Időpontot egyeztetni a Tótkomlósi Polgármesteri Hivatal 5940 Tótkomlós, Fő út 1. (a továbbiakban: Hivatal) „A” épület 3. irodájában Hajdu Zoltán műszaki ügyintézőnél személyesen vagy telefonon (68/462-122, 126-os mellék) lehet. A pályázattal kapcsolatban felvilágosítás, információ az előzőekben megadott telefonszámon és ügyintézőnél kérhető.

A lakás bérleti díját Tótkomlós Város Önkormányzat Képviselő-testületének az önkormányzat tulajdonában lévő lakások és nem lakás céljára szolgáló helyiségek bérletéről és elidegenítéséről szóló 12/1994. (VII. 9.) önkormányzati rendelete (a továbbiakban: Rendelet) 1. melléklete határozza meg.

A lakás bérleti díjának módosítása a Rendelet 1. mellékletének módosítása esetén, a Képviselő-testület döntése alapján a Bérleti szerződés külön módosítása nélkül, a Bérlő értesítésével történik.

A díjkedvezményről a Rendelet 27. § (2) bekezdése rendelkezik.

Az ingatlan bérleti díja 2013. január 1-től a Rendelet 1. melléklete szerint: 389,-Ft/m2/hó, tehát: 20.228,-Ft/hó.

A bérbevételhez pályázatot kell benyújtani!

A pályázatok benyújtásának helye: pályázatok folyamatosan nyújthatóak be a Hivatalhoz, a jegyzőnek címezve zárt borítékban.

A pályázatok elbírálása: a Képviselő-testület 2013. áprilisban tartandó soros ülésén.

A bérbeadó 20.228,-Ft összegű - azaz egy havi teljes bérleti díj összegének megfelelő - kaució megfizetése mellett adja bérbe az ingatlant.

A kaució összegének megfizetéséről és elfogadásáról a pályázatban nyilatkozni szükséges, és a Bérleti szerződés aláírásával egyidejűleg szükséges azt megfizetni a Bérbeadó részére.

A pályázat kötelező tartalmi elemei:

- Pályázó neve, címe.

- Összeköltözni kívánó személyek adatai.

- Az ingatlan bérbevételére pályázónak, a pályázati anyaghoz csatolnia szükséges nyilatkozatát, melyben tudomásul veszi és elfogadja a pályázati feltételeket.

- Csatolni szükséges továbbá a pályázó nyilatkozatát

- az ingatlan rendeltetésszerű használatáról,

- az ingatlan bérleti díjának elfogadásáról és annak szerződés szerinti

teljesítési szándékáról,

- a kaució elfogadásáról és a szerződéskötéskor történő megfizetéséről.

A nyertes pályázóval (a továbbiakban: bérlő) a bérleti szerződés aláírására a Képviselő-testület döntésétől számított 15 munkanapon belül kerül sor, a Bérbeadó székhelyén.

Bérlet időtartama: 2013. május 1-től maximum 2013. december 31-ig,

amely kérelemre hosszabbítható a Képviselő-testület jóváhagyása esetén.

Fizetés havonta: tárgyhó 15-ig

Bérleti díj megállapítás: minden év decemberében, következő évre vonatkozóan,

Felmondási idő: 30 nap

Bérleti információk:

A keletkezett rezsiköltségek a bérlőt terhelik. A bérlő köteles a lakás átadás – átvételi eljárását követően 15 napon belül a közszolgáltatóknál a közüzemi számlákat az átadás – átvételi eljárás során rögzített óraállásoktól a nevére íratni, azokat határidőre megfizetni és teljesíteni.

Bérbeadó a bérleményt a felszerelt természetes és törvényes tartozékaival együtt megtekintett állapotában adja át a bérlő részére. Szerződő felek a bérlemény felszerelési és berendezési tárgyairól leltárt vesznek fel, mely leltár a bérleti szerződés mellékletét képezi.

A bérleti díj magában foglalja az átvett eszközök bérleti díját is. A bérleti jogviszony alatt az eszközökkel kapcsolatos összes költség (javítási, ráfordítási költségek …) a bérlőt terheli.

A felek megegyeznek abban, hogy Bérbeadó az összes közüzemi szolgáltatást üzemképesen adja át a bérleménnyel együtt.

A bérlő a bérleményt csak rendeltetésszerűen használhatja, a bérlemény állagát köteles megőrizni. A bérlő a bérleményt a jó gazda gondosságával köteles kezelni. A bérleménynek a használattal kapcsolatos belső karbantartása a bérlő, míg a külső karbantartása a Bérbeadó kötelessége.

A bérlő a bérleményben nagyobb átalakításokat csak a Bérbeadó hozzájárulásával végezhet, de ebben az esetben az elszámolás külön megállapodás tárgya.

A bérlő köteles a bérlemény illetve környezetének a tisztántartásáról gondoskodni.

A bérlő albérletbe ezen ingatlant, vagy annak bizonyos részét nem adhatja, csak a Képviselő-testület külön döntése alapján.

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***56/2013. (III. 27.) kt. határozat:***

***Tótkomlós Város Önkormányzati Óvoda alapító okiratának módosítása***

Tótkomlós Város Önkormányzat Képviselő-testülete a Tótkomlós Város Önkormányzati Óvoda Alapító okirata 3. pontját az alábbi ötödik bekezdéssel egészíti ki: „A hátrányos helyzetű gyermekek integrációs nevelése.”

Tótkomlós Város Önkormányzat Képviselő-testülete felhatalmazza a polgármestert és a jegyzőt, hogy az elrendelt módosításnak megfelelő módosító okiratot, valamint az egységes szerkezetű alapító okiratot készítse el, írja alá, majd intézkedjen a Magyar Államkincstárnál a törzskönyvi nyilvántartásba történő bejegyzés iránt.

Felelős: dr. Garay Rita polgármester

Kvasznvoszkyné Szilasi-Horváth Krisztina jegyző

Vantara Jánosné pénzügyi osztályvezető, a törzskönyvi

nyilvántartásba történő bejegyzés iránt szükséges

intézkedések megtételéért

Határidő: 2013. 03. 29.

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***57/2013. (III. 27.) kt. határozat:***

***Tótkomlós Város Önkormányzati Óvodában indítható csoportok számának meghatározása***

Tótkomlós Város Önkormányzat Képviselő-testülete a nemzeti köznevelésről szóló 2011. évi CXC. törvény 83. § (2) bekezdés d) pontja alapján úgy határoz, hogy a 2013/2014. nevelési évben a Tótkomlós Város Önkormányzati Óvodában hat óvodai csoport indítható.

Felelős: dr. Garay Rita polgármester

Malyáné Lestyán Anna

Tótkomlós Város Önkormányzati Óvoda Intézményvezetője

Határidő: értelem szerint

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***58/2013. (III. 27.) kt. határozat:***

***Tótkomlós Város Önkormányzati Óvoda átalakításáról***

Tótkomlós Város Önkormányzat Képviselő-testülete a Tótkomlós Város Önkormányzati Óvoda szétválását követően a Tótkomlós, Erzsébet utca 3. szám alatti óvodában az idegen nyelvoktatást (angol, német, szlovák) a szülők igényeinek, írásbeli nyilatkozatainak figyelembe vételével, választható idegen nyelvként, a gyermekek számára ingyenesen kívánja megszervezni, heti 5x30 percben a 2013/2014-es nevelési évtől.

Tótkomlós Város Önkormányzat Képviselő-testülete felhatalmazza a polgármestert és a jegyzőt a szükséges intézkedések megtételére.

Felelős: dr. Garay Rita polgármester

Határidő: értelem szerint

*A képviselő-testület 8 igen szavazattal, ellenszavazat és tartózkodás nélkül hozta meg az alábbi határozatot:*

***59/2013. (III. 27.) kt. határozat:***

***A J. G. Tajovsky Művelődési Központ és Városi Könyvtár könyvtári intézményegységének működése***

Tótkomlós Város Önkormányzat Képviselő-testülete a J. G. Tajovsky Művelődési Központ és Városi Könyvtár intézményvezetőjének kezdeményezését figyelembe véve engedélyezi az intézmény könyvtári intézményegységének a jelenlegi ideiglenes feladatellátási helyén, az 5940 Tótkomlós, Kossuth utca 10. szám alatti épületben történő működését 2013. december 31-ig azzal a feltétellel, hogy a J. G. Tajovsky Művelődési Központ és Városi Könyvtár nyilvános könyvtári feladatán kívüli egyéb szolgáltatásai továbbra is az alapító okiratában meghatározott feladatellátási helyeken, a megszokott nyitvatartási időben legyenek elérhetők.

Felelős: dr. Garay Rita polgármester

Baginé Szincsok Ilona, intézményvezető

Határidő: A határozat kiközlése: 2013. március 31.

A Könyvtár feladatellátási helyének újratárgyalása: 2013. decemberi soros ülés

Kmf.

dr. Garay Rita s. k. Kvasznovszkyné Szilasi-Horváth Krisztina s. k. polgármester jegyző

Kivonat hiteléül:

Tótkomlós, 2013. március 28.

Héjja Bálintné jegyzőkönyvvezető