**B E S Z Á M O L Ó**

a Képviselő-testület 2013. március 27-én tartandó ülésére

**a lejárt határidejű testületi határozatok végrehajtásáról**

*Tisztelt Képviselő-testület!*

A lejárt határidejű képviselő-testületi határozatok végrehajtásáról az alábbiak szerint számolok be:

23-24-25/2013. (II. 13.) kt. határozatában a Képviselő-testület döntött 12 közterület elnevezésének megváltoztatásáról, és elrendelte a határozatokban foglaltak figyelembe vételével Tótkomlós Város Önkormányzat Képviselő-testületének a közterületek elnevezéséről, valamint az ingatlanok házszámozásáról szóló önkormányzati rendelete függelékének átdolgozását. A képviselő-testület döntésének megfelelően átdolgozott 2. függelék jóváhagyás céljából jelen ülés anyagát képezi.

**26/2013. (II. 13.)** kt. határozatában a Képviselő-testület megbízta a Műszaki Osztályt azzal, hogy „a tótkomlósi bölcsőde fejlesztése és férőhelybővítése”című pályázat vonatkozásában a közbeszerzési feladatok ellátásaérdekében 3 társaság részére küldjön ki ajánlatkérési felhívást. A **34/2013. (III. 05.)** kt. határozatában a Képviselő-testület döntött arról, hogy a beérkezett ajánlatok közül a legalacsonyabb összegű ajánlatot adó Vital Genezis Kft. (6800 Hódmezővásárhely, Kodály Zoltán u. 3/b.) ajánlatát fogadja el. A szerződés aláírása önkormányzatunk részéről megtörtént, a Vital Genezis Kft. részéről folyamatban van.

**27/2013. (II. 13.)** kt. határozatában a Képviselő-testület megbízta a Műszaki Osztályt azzal, hogy „a tótkomlósi bölcsőde fejlesztése és férőhelybővítése”című pályázat vonatkozásában az építési generál műszaki ellenőri szolgáltatás ellátásaérdekében 3 társaság részére küldjön ki ajánlatkérési felhívást. A **35/2013. (III. 05.)** kt. határozatában a Képviselő-testület döntött arról, hogy a beérkezett árajánlatokat nem fogadja el. Felhatalmazta a Műszaki Osztályt a korábbi 3, és azon felül további 2 lehetséges ajánlattevő részére új ajánlatkérés kiküldésére. Az ajánlatkérések kiküldése megtörtént. Az ajánlattételi határidő: 2013. március 20., 10,00 óra. Az ajánlatok elbírálásának ügye jelen ülés anyagát képezi.

**28/2013. (II. 13.)** kt. határozatában a Képviselő-testület megbízta a Műszaki Osztályt azzal, hogy „a tótkomlósi bölcsőde fejlesztése és férőhelybővítése”című pályázat vonatkozásában a nyilvánossági feladatok ellátásaérdekében 4 társaság részére küldjön ki ajánlatkérési felhívást. A **36/2013. (III. 05.)** kt. határozatában a Képviselő-testület döntött arról, hogy a beérkezett ajánlatok közül a legalacsonyabb összegű ajánlatot adó Puerto de Dinero Kft. (Képviseli: Sebestyén András ügyvezető, 6762 Sándorfalva, Dr. Bod Árpád u. 31.)ajánlatát fogadja el. A szerződés aláírása önkormányzatunk részéről megtörtént, a Puerto de Dinero Kft. részéről folyamatban van.

**30/2013. (II. 13.)** kt. határozatában a Képviselő-testület döntött arról, hogy „Megújuló energia hasznosítása Tótkomlós Város Önkormányzatának több intézményében”címmel pályázatot kíván benyújtani 8 önkormányzati ingatlan napelemes korszerűsítése céljából a villamos energia felhasználás csökkentése érdekében. A pályázat benyújtása megtörtént, azt az ENKEK Kft. befogadta.

**32/2013. (III. 05.)** kt. határozatában a Képviselő-testület az „Ifjúsági szálláshely kialakítása a Karasz János Sporttelepen” elnevezésű pályázat kapcsán a támogatási határozat szerinti eszközlistában szereplő eszközök beszerzésére beérkezett árajánlatokat nem fogadta el. Felhatalmazta a Műszaki Osztályt új ajánlatkérések kiküldésére 4 társaság részére. Az ajánlatkérések kiküldése megtörtént. Az ajánlattételi határidő: 2013. március 21., 16,00 óra. Az ajánlatok elbírálásának ügye jelen ülés anyagát képezi.

**33/2013. (III. 05.)** kt. határozatában a Képviselő-testület az „Ifjúsági szálláshely kialakítása a Karasz János Sporttelepen” elnevezésű pályázat kapcsán a támogatási határozatban nem szereplő eszközök beszerzésére beérkezett árajánlatokat nem fogadta el. Felhatalmazta a Műszaki Osztályt új ajánlatkérések kiküldésére 4 társaság részére. Az ajánlatkérések kiküldése megtörtént. Az ajánlattételi határidő: 2013. március 21., 16,00 óra. Az ajánlatok elbírálásának ügye jelen ülés anyagát képezi.

**37/2013. (III. 05.)** kt. határozatában a Képviselő-testület döntött arról, hogy a Tótkomlós, Erzsébet utca 7. szám alatti ingatlanon elhelyezkedő „vendéglő” épülete bontási munkálatainak elvégzésére vállalkozói szerződést köt az 5940 Tótkomlós, Fő út 7. szám alatti székhelyű T-Komlós System Kft-vel. A szerződés aláírása megtörtént, a bontás megkezdődött.

Kérem a tisztelt Képviselő-testületet a beszámolóm elfogadására.

Tótkomlós, 2013. március 22.

dr. Garay Rita

polgármester